L-akkużat wieġeb mhux ħati waqt li saħaq li d-droga kienet għalih u li kien xtraha minn Buġibba ftit jiem qabel L-ispezzjoni li saret fil-lukanda Paloma f’San Pawl il-Baħar spiċċat biex il-Pulizija tarresta wieħed mill-immigranti residenti u tressqu l-qorti akkużat b’pussess tad-droga. Dan wara li fl-istess spezzjoni, l-immigrant instab fil-pussess ta’ reżina u ħaxixa tal-kannabis. Fil-Qorti nstema’ kif meta l-immigrant intalab jagħti d-dokumenti lill-Pulizija, fil-pouch fejn kellu d-dokumenti tal-ivjaġġar, maħruġ mill-Italja, kellu wkoll droga kannabis. L-akkużat wieġeb mhux ħati waqt li saħaq li d-droga kienet għalih u li kien xtraha minn Buġibba ftit jiem qabel. “Mistoqsi jekk kienx jaf li s-sustanzi kienu llegali, l-akkużat ma weġibx,” qalet il-Prosekuzzjoni L-akkużat ma riedx li jkollu avukat. Il-Qorti ħatret espert biex jinvestiga l-kontenut tal-pouch. Il-każ ikompli f’Ottubru.